Porsgrunn prestegjeld

Porsgrunn prestegjeld var et prestegjeld tilhørende Skien prosti i Agder og Telemark bispedømme i Den norske kirke. Det omfattet sogn i Porsgrunn kommune i Telemark fylke, og hovedkirken var Østre Porsgrunn kirke.

Porsgrunn prestegjeld og dets sogn er nå en del av Porsgrunn kirkelige fellesråd underlagt Skien prosti.

Historikk
Inntil 1763 var Vestre Porsgrund annekssogn til Solum prestegjeld, mens Østre Porsgrunn var annekssogn til Eidanger. Ved kgl. reskript av 10. oktober 1760 ble det bestemt at hele Porsgrunn skulle skilles ut som eget prestegjeld så snart Eidanger sokneprestembete ble ledig. Det skjedde i 1763, og endringen ble iverksatt ved kgl. reskript av 2. desember 1763.

Fra 2004 ble prestegjeldene som administrativ enhet faset ut av Den norske kirke, og fra 2012 gikk det også ut av lovverket. Ved avviklingen av prestegjeldene bestod Porsgrunn prestegjeld av menighetene i Østre Porsgrunn og Vestre Porsgrunn.

Referanser

Porsgrunns historie
Prestegjeld i Telemark
Prestegjeld i Agder og Telemark bispedømme